Zorocratidae

Se systematisk inndeling

Zorocratidae er en gruppe (familie) av edderkopper som tilhører undergruppen Entelegynae i gruppen Araneomorphae.

Utseende 
Små til store (3–33 mm), avlange edderkopper med kraftige bein. Medlemmene i denne familien ligner overflatisk på ulveedderkopper (Lycosidae), men skiller seg fra disse på øynenes plassering: de åtte øynene er ordnet i to tverr-rader, og de bakerste øynene er ikke forstørret.

Levevis 
Noen arter er jagende edderkopper som ikke spinner fangstnett, men vandrer omkring på jakt etter bytte. Andre graver en tunnel og sitter og venter på passende bytte i åpningen, som er omgitt av et spinn av klebrig, cribellat (fintrådet og krusete) silke.

Utbredelse 
Familien er utbredt i Afrika inkludert Madagaskar og i Nord-Amerika, og finnes dessuten på Sri Lanka.

Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Overfamilie Lycosoidea
 Familie Zorocratidae Dahl, 1913
 Campostichomma manicatum Karsch, 1891 — Sri Lanka 
 Slekten  Raecius Simon, 1892 — Afrika (6 arter)
 Slekten  Uduba Simon, 1880 — Madagaskar (2 beskrevne arter, minst 10 ubeskrevne)
 Slekten  Zorocrates Simon, 1888 — USA til Panama (30 arter)
 Slekten  Zorodictyna Strand, 1907 — Madagaskar (2 beskrevne arter, minst 20 ubeskrevne)

Kilder 
 Griswold, C.E. (2000) "Afromontane" spiders in Madagascar (Araneae, Araneomorphae, Cyatholipidae, Phyxelididae, Zorocratidae). Side 345-453 i: Lourenco, W.R. og Goodman, S.M. (red.): Diversité et Endemisme á Madagascar. Mémoires de la Société de Biogéographie, Paris.

Eksterne lenker 
 
 Bilde av Zorocrates aemulus 

Edderkopper
Edderkoppdyr formelt beskrevet i 1913